recursal/SuperWikiNEXT-32B huggingface dataset:
Leonardus Vincius: Annuntiatio, inter annos 1472-1475 depicta
**Annuntiatio Domini** vel **Annuntiatio Beatae Mariae Virginis** (Graece Εὐαγγελισμὸς τῆς Θεοτόκου) est sollemnitas, quae multis in ecclesiis Christianis die 25 Martii (vel, aliis maioris momenti festivitatibus occurrentibus, posterius) celebratur. Olim etiam **Conceptio Christi** vel **Ancilla** nominabatur. Mysterium, quod celebratur, est incarnatio Dei filii in homine. Lucas evangelista enim tradit Gabrielem archangelum quondam Mariam virginem visitasse eique filium Iesum a Spiritu Sancto conceptum pariendum annuntiavisse.

Textus biblicus
---------------

In evangelio secundum Lucam est: 

In mense autem sexto missus est angelus Gabriel a Deo in civitatem Galilaeae, cui nomen Nazareth, ad virginem desponsatam viro, cui nomen erat Ioseph de domo David, et nomen virginis Maria. Et ingressus ad eam dixit: "Ave, gratia plena, Dominus tecum." Ipsa autem turbata est in sermone eius et cogitabat qualis esset ista salutatio. Et ait angelus ei: "Ne timeas, Maria; invenisti enim gratiam apud Deum. Et ecce concipies in utero et paries filium et vocabis nomen eius Iesum. Hic erit magnus et Filius Altissimi vocabitur, et dabit illi Dominus Deus sedem David patris eius, et regnabit super domum Iacob in aeternum, et regni eius non erit finis." Dixit autem Maria ad angelum: "Quomodo fiet istud, quoniam virum non cognosco?" Et respondens angelus dixit ei: "Spiritus Sanctus superveniet in te, et virtus Altissimi obumbrabit tibi: ideoque et quod nascetur sanctum, vocabitur Filius Dei. Et ecce Elisabeth cognata tua et ipsa concepit filium in senecta sua, et hic mensis est sextus illi, quae vocatur sterilis, quia non erit impossibile apud Deum omne verbum." Dixit autem Maria: "Ecce ancilla Domini; fiat mihi secundum verbum tuum." Et discessit ab illa angelus.

Pinacotheca
-----------

Quae annuntiatio saepissime ab artificibus picta est:

* Annuntiatio, cum liliis, Melotio Foroliviensi attributa, inter annos 1438-1494 picta, exhibita Romae in Pantheone
* Jean Poyer: Annuntiatio Domini, Breviarium Henrici VIII, circa annum 1500 picta
* Annuntiatio Mariae, cum columba, pictura acufacta, saeculo decimo tertio

### Tabulae separatim descriptae

* "Annuntiatio" Caroli Crivelli
* "Annuntiatio" Andreae Sartii

Festum in calendario liturgico
------------------------------

Dies a festo natalacio Domini (25 Decembris) subtractis novem mensibus deducta est. Festivitas et inter festa Domini et Mariae numeratur: Secundum Calendarium Romanae Ecclesiae Ritus Romani ordinarii est festum Domini *(Annuntiatio Domini)*, in ritu extraordinario est festum Mariae *(Annuntiatio Beatae Mariae Virginis)*, ut patet ex multarum ecclesiarum patrociniis.

Apud Orthodoxos annuntiatio inter duodecim festa principalia numeratur. Etiam Lutherani et Anglicani hoc festum celebrant.

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Category:Annunciation** spectant. |

Notae
-----

1. ↑  Lc 1,26–38 secundum Novam Vulgatam.
Wikidata Andreas Celsius
Res apud Vicidata repertae:Andreas Celsius: imagoAndreas Celsius: imagoAndreas Celsius: subscriptioAndreas Celsius: subscriptio
*Nativitas*: 27 Novembris 1701; Uppsala Cathedral Assembly  
*Obitus*: 25 Aprilis 1744; Uppsala Cathedral Assembly  
*Patria*: Suecia  

**Officium**

*Officium*: Rector of the University of Uppsala, Rector of the University of Uppsala  
*Munus*: astronomus, physicus, mathematicus, professor, inventor, chemicus, meteorologist  
*Patronus*: Universitas Upsaliensis
**Familia**

*Coniunx*: no value  

**Memoria**

*Laurae*: Societatis Regalis Londiniensis socius  
*Sepultura*: Old Uppsala Church  

**Andreas Celsius** (Suecice: *Anders Celsius*) 27 Novembris 1701 oppido *Ovanåker* nomine natus, 25 Aprilis 1744 Upsaliae ex tuberculose mortuus, astronomus suecianus.

Celsius docuit scientiam astronomicam apud Universitatem Upsaliensem ex anno 1730 usque ad 1744, sed itinera annis 1732-1735 faciebat ut observatoria notanda in Germania , Italia, et Francia visitaret.

Anno 1733 Norimbergae 316 observationum aurorae borealis collationem, a se cum aliis factarum inter annos 1716 et 1732, in medium protulit.

Lutetiae suadebat methodum arcus meridialis in Lapponia metendi, et denique anno 1736 expeditionem in eam rem, sumptibus Scientiarum Academiae Francicae, duxit.

Celsius inter alios Observatorium Astronomicum Upsaliense anno 1741 condidit. Maxima causa famae suae hodie est scala temperaturae, nomen suum ferens, quam primum in commentationem apud Regiam Societatem Scientiarum Upsaliensem anno 1742 datam proposuit.

Opera
-----

* Nova Methodus distantiam solis a terra determinandi, 1730
* *De observationibus pro figura telluris determinanda,* 1738

Nexus interni
-------------

* 4169 Celsius
* Gradus Celsianus

Nexus externi
-------------

|  |  |
| --- | --- |
|  | **Lexica biographica:**  • Gran Enciclopèdia Catalana • Encyclopædia Britannica • Deutsche Biographie • Store norske leksikon |


|  |  |
| --- | --- |
|  | **Vicimedia Communia** plura habent quae ad **Andream Celsium** spectant. |
Wikidata Oskol Priscus
Res apud Vicidata repertae:Oskol Priscus: insigneOskol Priscus: insigne
*Civitas*: Russia  
*Locus*: 51°17′53″N 37°50′6″E  
*Numerus incolarum*: 223 360  
*Zona horaria*: UTC+3  
Situs interretialis  

**Gestio**

*Praefectus*: Q58438760  
*Procuratio superior*: Starooskolsky Urban Okrug, Starooskolsky Uyezd  

**Geographia**

*Superficies*: 200 chiliometrum quadratum  

**Coniunctiones urbium**

*Urbes gemellae*: Salzgitter, Stenemachos, Mänttä-Vilppula  

**Oskol Priscus** (Russice *Старый Оскол*) est urbs regionis Leucopolitanae Russiae. Ad Oskolem fluvium sita est. 223 921 incolarum (anno 2020) habet.

Historia
--------

Urbs alicubi in ripis Oskolis fluminis et ante invasionem Bati exstiterat, sed destructa est. Iterum in Lituaniae Vitoldo et Swidrigelone regnantibus floruerat, sed saeculo XVI ineunte iterum a Tartaris Tauricis destructa est. Castellum in ostio Ublae fluminis anno 1571 conditum est. Anno 1593 oppidum in loco Oskolis hodierno aedificatum est. Anno 1655 Oskol Priscus nominatus est, cum *urbs Alexii regis* (*Tsarev Alexejev*) nomen Oskol Novus accepit. Tempore Sovietico ferrum prope Oskolem Priscum inventum est, et fodinis urbs crescebat.

Oskolis via Kurschensis (*Kurskaja*) saeculo XIX exeunte

Notae
-----

1. ↑  Oskol: Bilibaldi Pirckheimeri *Opera politica, historica...*, Francofurti 1657, p. 105; W.G. Besser, *Tentamen de Abrotanis...*, in: *Nouveaux mémoires de la Société impériale des naturalistes de Moscou*, vol. 3, Moscuae 1831, p. 46.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Oskolem Priscum** spectant. |

|  |  |
| --- | --- |
|  | **Situs geographici et historici:** *Locus*: 51°17′53″N 37°50′6″E • *GeoNames* • Store norske Lexikon • Большая российская энциклопедия • Encyclopædia Britannica |
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

**Paries quartus** est in theatro "paries" imaginarius in fronte positus, per quem spectatores actus fabulae intuentur. Hanc rem primus explicat Dionysius Diderot; deinde in theatro saeculi XIX disseminata est. Quae aetas rem ad aliquam marginem inter quodquam opus fictum audientesque...(???)

Praesentia "parietis quarti" est mos conditus in fabulis et dramate. Mos ipse artifices aliquos induxit, ut animos spectatorum ioci causa ad parietem adverterent. Actor, cum ad spectatores ipsos verba faciens morem solitum infringeret, "parietem quartum frangere" dicebatur.

Notae
-----

Bibliographia
-------------

* Bell, Elizabeth S. (2008), *Theories of Performance*, Los Angeles: Sage, pp. 303, ISBN 978-1-4129-2637-9
* Wallis, Mick; Shepherd, Simon (1998), *Studying plays*, London: Arnold, pp. 214, ISBN 0-340-73156-7
* Abelman, Robert (1998), *Reaching a critical mass: a critical analysis of television entertainment*, Mahwah, N.J.: L. Erlbaum Associates, pp. 8–11, ISBN 0-8058-2199-6
Patricius Döring
**Patricius** (Theod. *Patrick*) **Döring** (natus die 6 Maii 1973 in oppido *Stade*/Saxonia Inferior) vir publicus Theodiscus et sodalis FDP est.

Iuventus et munus
-----------------

Döring gymnasium frequentabat et anno 1992 testimonium maturitatis adeptus est. Deinde oeconomiae apud universitatem Hannoverae studebat. Anno 1997 diploma oeconomici accepit et ab anno 1999 apud societatem cautionis operam dat. Uxorem duxit.

Cursus honorum
--------------

Döring ab anno 1991 sodalis FDP est et annis 1994 - 1997 praeses vicarius Iuvenum Liberalium erat. Ab anno 1996 inter regentes FDP in Saxonia Inferiore est. Annis 2001 - 2006 Döring consiliarius urbis Hannoverae erat et ab anno 2005 legatus ad Dietam Foederalem Germaniae fuit. Ab anno 2009 inter regentes totius Factionis et ab anno 2010 praeses vicarius legatorum FDP in Dieta Foederali erat. Die 14 Decembris 2011 Philippus Rösler praeses FDP enuntiabat, Döring successorem Christiani Lindner secretarium generalem factionis futurum esse. Die 21 Aprilis 2012 inter Dietam Factionis FDP electus est. Anno 2013 autem noniam legatus Dietae Foederalis electus est, quod factio FDP minus quam 5 per centum suffragiorum acceperat. Die 7 Decembris 2013 Nicola Beer nova secretaria generalis factionis FDP electa est et [Patricio Döring, qui post electionem ad Dietam Foederalem perditam candidatus non iam erat, successit.

Nexus externi
-------------

* Pagina personalis (lingua Theodisca)
* Curriculum vitae in Pagina Dietae Foederalis Germaniae (lingua Theodisca)

Notae
-----

1. ↑  FAZ.net die 14 Decembris 2011
2. ↑  Die Welt online die 21 Aprilis 2012
3. ↑  Die Welt die 7 Decembris 2013

Secretarii generales Factionis Democraticae Liberalis Germaniae

|  |  |
| --- | --- |
|  |  |
| Carolus-Hermannus Flach · Martinus Bangemann · Gunterus Verheugen · Irmgarda Adam-Schwaetzer · Helimutus Haussmann · Cornelia Schmalz-Jacobsen · Uwe Lühr · Wernerus Hoyer · Guido Westerwelle · Cornelia Pieper · Theodericus Niebel · Christianus Lindner · Patricius Döring · Nicola Beer · Linda Teuteberg |
|  |
Wikidata Eduardus Eversmann
Res apud Vicidata repertae:Eduardus Eversmann: imagoEduardus Eversmann: imago
*Nativitas*: 23 Ianuarii 1794; Wehringhausen  
*Obitus*: 14 Aprilis 1860; Casanum  
*Patria*: Regnum Borussiae, Imperium Russicum  

**Officium**

*Munus*: explorator, lepidopterista, botanista, professor, ornithologus, zoologus, naturae peritus, entomologus  
*Patronus*: Universitas imperatoria Casanensis
**Familia**

*Genitores*: Friedrich August Alexander Eversmann;   

**Memoria**

*Laurae*: Praemium Demidov, Order of Saint Anna, 2nd class, Order of St. Vladimir, 3rd class, Order of Saint Stanislaus, 2nd class  

**Eduardus Alexandri filius (Eduardus Fridericus) Eversmann** (Russice *Эдуард Александрович Эверсман*, Theodisce *Eduard Friedrich Eversmann;*), 11 Ianuarii 1794 prope Hagenium natus et 14 Aprilis 1860 Casani mortuus, fuit botanista et zoologus et entomologus Germanicus et Russicus.

Vita et opera
-------------

Germaniae educatus, anno 1814 Salinis Saxonicis dissertationem *De affinitate chemica* defendit. Anno 1816 in Urales ad patrem Fridericum Augustum Alexandrum Eversmann(ru), qui iam diu in Russia laboraverat, venit. Expeditiones per regionem Volganam, mare Caspium, Caucasum, Turcestaniam fecit. Ab anno 1828 Universitatis Casanensis professor. Collectiones zoologicas, praecipue emtomologicas, magnas collegit, quae Casani servantur. Opera Latina, Theodisca et Russica multa composuit.

Opera Latina
------------

* Lepidopterorum rariorum Rossiae observationes. — Мoscuae 1832.
* Addenda ad celeberrimi Pallasii Zoographiam Rosso-Asiaticam, fasc. 1-3 // Учён. зап. Казанского ун-та. — 1835-1842.
* Fauna entomologica. Tomus primus. Lepidoptera. Pars I // Учён. зап. Казанского ун-та. — 1841. — Вып. 2. — С. I—XIV + 3—166; (pars 2: 1842. — Вып. 1).
* Fauna lepidopterologica Volgo-Uraliensis. — Casani 1844 (pars II: Мoscuae 1858).
* Fauna hymenopterologica Volgo-Uralensis // Bull. de Moscou. — 1847—1856.
* Orthoptera Volgo-Uralensia // Bull. de Moscou. — 1859. — Т. XXXIII, № 1.

Nexus externi
-------------

* De Eduardo Eversmann in *Lexico encyclopaedico Brockhaus et Efron* **(Russice)**
* Vita Eduardi Eversmann in situ biographico Russiae **(Russice)**
* Eduardus Eversmann in situ Academiae scientiarum Russiae **(Russice)**

  

Siglum eius nominibus botanicis subscriptum est "**Eversm.**" (apud IPNI reperiendum)
**Parilia** vel **Palilia** est antiquum Romanorum festum pastorale quo et rustici et urbani 21 die mensis Aprilis Palem deam obscuram colere solebant. Ovidius in quarto libro Fastorum hoc festum "poscitur": "non poscor frustra, si favet alma Pales. / alma Pales, faveas pastoria sacra canenti". Hic dies, quo iuvenes acervos stipulae ardentes transilire solebant, plenus erat rituum purgationis vel lustrationis. Romani antiqui hunc diem festum cum urbe condita ab Romulo iunxerunt. Circenses quoque annuos illo die instituit Caesar quia nuntius Mundanae victoriae anno 45 a.C.n. sero pridie Parilia Romam adlata est. Athenaeus in *Deipnosophistis* dicit hoc festum ab Hadriano principe renominatum atque sicut transformatum esse in festum novum Romaeam nuncupatum. Vide *Deip.* 8.361e-f, in quo loco strepitus hominum celebrantium per urbem resonat.

Notae
-----

1. ↑  *Fast*. 4.722–3
2. ↑  Dio Cassius 43.42.

Fontes
------

* Dio Cassius libro XLV *Historiae Romanae* cap. 6 necnon libro XLIII cap. 42..
* Dionysius Halicarnassensis libro primo *Antiquitatum Romanarum* 88.
* Ovidius, libro quarto *Fastorum* 721-862.
* Plutarchus, *Vita Romuli* XII.
* Propertius, libro quarto *Elegiarum* I,18-21 et IV,73-78.
* Tibullus, libro secundo *Elegiarum*, V,87-90.

Nexus interni
-------------

* Roma condita

  

Feriae Romanae et ludi publici

Adonia • Agonalia • Ambarvalia • Amburbium • Argei • Armilustrium • Ludi Apollinares • Augustalia • Bacchanalia • Sacra Bonae Deae • Brumalia • Ludi Capitolini • Caprotinia • Caristia • Carmentalia • Cerealia • Compitalia • Consualia • Divalia • Eponalia • Equirria • Equus October • Faunalia • Februa • Feralia • Floralia • Fontinalia • Fordicidia • Furrinalia • Hilaria • Ieiunium Cereris • Iovis epulum • Larentalia • Feriae Latinae • Lemuralia • Liberalia • Lucaria • Lupercalia • Matronalia • Meditrinalia • Megalesia • Mercuralia • Navigium Isidis • Nemoralia • Neptunalia • Opalia • Opiconsivia • Parentalia • Parilia • Portumnalia • Poplifugia • Ludi Plebeii • Quinquatria • Quinquatrus minusculae • Quirinalia • Regifugium • Robigalia • Ludi Romani • Saturnalia • Sol invictus • Rosalia • Ludi Saeculares • Sementivae • Septimontium • Ludi Taurii • Terminalia • Tubilustrium • Veneralia • Sacra Veneris Genetricis • Vertumnalia • Vestalia • Vinalia • Vitulatio • Volturnalia • Vulcanalia
Eduardus Fridericus Poeppig professor Universitatis Lipsiensis
**Eduardus Fridericus** (Germ. *Eduard Friedrich*) **Poeppig** (natus die 16 Iulii 1798 Plaviae Variscorum, mortuus 4 Septembris 1868 in vico *Wahren*, qui nunc ad Lipsiam pertinet) zoologus, botanicus, geographus Theodiscus atque explorator Americae Australis erat.

Iuventus et institutio
----------------------

Natus e familia mercatorum Poeppig ad annum 1810 Scholam Thomanam Lipsiae, deinde Gymnasium Sancti Augustini Grimmae frequentabat. Ab anno 1815 Lipsiae medicinae et rebus naturae studebat.

Itinera ad explorandam Americam
-------------------------------

Annis 1823 ad usque 1832 Poeepig magna itinera per Americam fecit, quas saepe interrupit, ut medicus vel magister pecuniam sibi pararet. Haec itinera fuerunt:

* Cuba (1823 - 1824)
* Pennsylvania, praesertim Centre Comitatus, Susquehanna, Alleghenia (1824 - 1826)
* Chilia, praesertim Vallis Paradisi, Patagonia, Andes; hic e.g. Araucariam primus descripsit (1827 - 1829)
* Peruvia (1829 - 1831); Callao, Limam adiit; hic morsu serpentis summo in periculo fuit.
* Brasilia (1831 - 1832); hic Flumen Amazonum exploravit.

Lipsiae Professor
-----------------

Anno 1832 cum magno thesauro plantarum in patriam revertebat et anno 1833 Lipsiae professor extraordinarius zoologiae nominatus est. Anno 1834 uxorem duxit, ex qua tres filias habuit. Eodem anno sodalis Academiae Leopoldinae Annis 1834 - 1836 descriptionem itineris duobus libris composuit, quae multis hominibus legabatur, inter eos et Carolus Darwin fuit. Anno 1837 Museum Zoologicum Universitatis Lipsiensis aperuit. Anno 1846 professor zoologiae ordinarius et sodalis Academiae Saxonicae Scientiarum factus est.

Nexus externi
-------------

* 

* Opera ab hoc homine vel de eo scripta apud Bibliothecam Nationalem Germanicam **(Theodisce)**
* Eduardus Fridericus Poeppig apud *Catalogum Professorum Lipsiensium*

Notae
-----

1. ↑  Reise in Chile, Peru, und auf dem Amazonenstrome während der Jahre 1827-1832, Lipsiae 1834 - 1836
**Electryon** (Graece Ἠλεκτρύων) in mythologia Graeca fuit filius Persei et Andromedae ac rex Mycenarum. Anaxo, filiam fratris Alcaei, uxorem duxit, e qua multos filios genuit, necnon filiam unam Alcmenam. Sed filii Pterelae regnum sibi vindicaverunt ac, negante Electryone, gregem boum secum rapere conati sunt. In qua pugna omnes liberi Electryonis perierunt, praeter Licymnium puerum et Alcmenam. Tum Amphitryo, filius Alcaei fratris, armentum redemit et Alcmenae sponsus est; quodam modo socius regni factus est. Cum vero Electryon ad bellum adversus Pterelam profecturus esset, infelici casu ab invito genero interfectus est; nam Amphitryon fustem in furentem bovem iecerat, qui cornibus resiluit ac caput soceri verberavit. Electryone mortuo, Amphitryon in exsilium Thebas profectus socerum et fratres uxoris Alcmenae ultus est cum exercitu quem avunculus rex Thebanus Creon ei commodaverat. Ex Alcmena Iphiclum genuisse dicitur eadem nocte quo Iupiter ex eadem Herculem genuit.

Fontes
------

* Apollodori bibliotheca II,4,5-6.
* Hesiodus, *Scutum Herculis* 1-16 et 80-2.
* Pausanias libro secundo *Descriptionis Graeciae* 25.9

Notae
-----

1. ↑  Genitivus *Electri* apud Plautum legitur: Amphitruo 99, (nominativus Electrus ?).
Wikidata Petrus Georgius Frassati
Res apud Vicidata repertae:Petrus Georgius Frassati: imagoPetrus Georgius Frassati: imago
*Nativitas*: 6 Aprilis 1901; Augusta Taurinorum  
*Obitus*: 4 Iulii 1925; Augusta Taurinorum  
*Patria*: Regnum Italiae  

**Officium**

*Munus*: editor  

**Consociatio**

*Religio*: Ecclesia Catholica Romana
**Familia**

*Genitores*: Alfredo Frassati; Adélaïde Ametis  

**Memoria**

*Sepultura*: Turin Cathedral  
Beatus (*feriae die* 4 Iulii)
Beatus **Petrus Georgius** (Italice *Pier Giorgio*) **Frassati** (6 Aprilis 1901—4 Iulii 1925) fuit Italus Catholicus et sodalis Tertii Ordinis Sancti Dominici. Ioannes Paulus II papa die 20 Maii 1990 eum beatificavit atque virum octo Beatitudinum appellavit. Caritate et humilitate innotuit.

Vita
----

Die 6 Aprilis 1901 Augustae Taurinorum natus est familia opulenta. Alfredo Frassati pater, agnosticus et erus *La Stampa* ('impressio') diarii clari fuit. Petri Georgii natura caritativa a prima aetate manifesta fuit. Anno 1918 se cum Societate Sancti Vincentii a Paulo consociavit.

Etiam Petrum Georgium iuvabat cum aliis iuvenibus congregari. Delectabatur quoque montium ascensu. Ab adulescentia altissimos montes ascendere solitus erat.

Die 4 Iulii 1925 Petrus Georgius obiit poliomyelite. Conceperat ab hominem pauperem quem iuverat.

Notae
-----

1. ↑  Encyclopaedia Vincentiani (2013).
2. ↑  Diarius Abbatiae S. Iosephi Clairvalis (Ianuarii 1998).
**Elementum constitutivum** est grex verborum quae in sententia valent et munere unius verbi funguntur. Elementa in arboribus syntacticis sunt sorores, id est inter se unum nodum parentem communicant. Structura elementorum est ergo sicut fractalis. Exempli gratia in arbore ad dexteram habemus 4 elementa constitutiva, omnia etiam minoribus elementis constitutivis: *[Iohannes], [illam puellam], [vidit [illam puellam]]*, et *[[Iohannes] [vidit [illam puellam]]]*.

Indicia elementorum
-------------------

Sunt multae probationes, quibus videre possumus, an sit grex verborum elementum an non:

### Substitutio

Quia elementum minimum est unum verbum, scilicet sequitur gregem verborum elementum esse, si grex verbo uno substitui possit. Elementa nominalia, sicut quaedam res una cum eius adiectivis et determinantibus? praenominibus substitui possunt:

*Iohannes vidit [illam pulchram et altam puellam]1 et Marcus quoque vidit [eam]1*
### Quaestio

Scimus verbum et obiectum una esse elementum sicut praepositionem et eius obiectum. Hoc probare possumus quaestionem 

1. *Heri [[vidi Marcum] [in via]].*
2. *Quid fecisti heri?*
1. *\*Vidi.*
1. *Vidi Marcum.*
1. *\*Vidi Marcum in.*
1. *Vidi Marcum in via.*

Experimenta
-----------

In annis sexagesimis Merrill Garrett cum collegis monstravit elementa constitutivoria momenti esse non tantum in arboribus syntacticis immo quoque in mentibus loquentum. Experimenta finxerunt, quibus sonum sonos imposuerunt in locos in sententiis proximos finibus gregum elementorum quamquam non ad fines ipsos: 

1. *[In her hope of marrying]# An/na was impractical.*
2. *[Harry's hope of marrying An/na]# was impractical.*

Ambabus in sententiis / significat ubi est sonus impositus, # significat ubi sonum audierunt. Etiamsi in eodem loco (in media Anna) sonus impositus sit, auditus est ad finem gregum elementorum.

Syntaxis

|  |  |
| --- | --- |
|  |  |
| 

|  |  |
| --- | --- |
| Grammatica generativa | Grammatica transformationalis • Theoria gubernationis et ligationis • Programma minimalisticum • Principia et parametra |
| Arbor syntactica | Nodus |
| Linguistae | Noam Chomsky • Howard Lasnik |

 |
|  |

Bibliographia
-------------

* Trask, R. L. 1992. "Constituent," in *A Dictionary of Grammatical Terms in Linguistics,* p. 57. Londinii: Routledge.

Nexus interni
-------------

* Syntaxis
* Vestigium
**Petrus Ioachimi filius Iekimov** (Russice *Петр Екимович Екимов*), circa annum 1736 natus et post annum 1795 mortuus, interpres fuit, qui primus Homeri poemata Russice vertit.

Vita et opera
-------------

Novogardiae in seminario orthodoxo et postea in Universitate Moscuensi educatus, Sacrosantae Synodi interpres factus est. Ioannes Šuvalov et Gregorius Potemkin patrones eius fuerunt; *Iliadem* ope eorum primum Russice oratione soluta vertit. Catharina II Voltario de hoc libro annis 1770 et 1777 scribebat et Hippolytus Bogdanovič anno 1776 in ephemeride Academiae Scientiarum magni aestimavit. Eodem modo et *Odysseam* vertit, sed sine nomine eius liber editus est et saepe versio Moysi Humilevskio false attribuebatur. *Iliadem* versibus vertere incipit, sed hoc opus perditum est.

Notae
-----

1. ↑  Si versiones adhuc ineditas a Cyriaco Kondratovič factas omittamus.

Nexus externi
-------------

* De Iekimov in *Lexico scriptorum Russiae saeculi XVIII* **(Russice)**
* *Iliadis* Petri Iekimov pars Ι; pars ΙI
* *Odysseae* Petri Iekimov pars Ι; pars ΙΙ
* Poemata ambo uno fasciculo apud *Internet Archive*
Ecclesia Sancti Caroli Borromaei a Petro Huyssens Antverpiae aedificata.
**Petrus Huyssens** natus die 22 Februarii 1577 Brugis in hodierna Belgica, vitaque functus die 6 Iunii 1637 in eadem urbe, erat frater Iesuita simul ac architectus.

Praecipue notuit in Belgica ut excellentissimus generis baroci magister.

Biographica
-----------

Iam magister latomus erat cum in Societatem Iesu anno 1597 Tornaci ingressus est. Factus est postea architectus discitque artem suam adiuvando ad ecclesiam collegii Iesuitarum Traiecti ad Mosam construendam anno 1606°.

Anno 1613 accersitus est Antverpiam, qua in urbe delineavit ichnographiam ecclesiae Sancti Ignatii (quae nunc vocatur Sancti Caroli Borromaei) moderante Francisco Aguilonio. Anno 1617, Francisco Aguilonio mortuo, Petrus Huyssens architectus factus est et solertiam suam mirabiliter monstravit in erigendo ecclesiam elegantissimae structurae barocae. Laboravit una cum Petro Paulo Rubenio qui hanc ecclesiam picturis famosis ornavit.

Annum unum degit postea Romae (1626-1627) et revenit in Belgicam construitque ibi Brugis ecclesiam Sancti Francisci Xaverii (hodie Sanctae Gualburgae dicatam).

Postea Namurci construxit ecclesiam barocam structurae elegantissimae collegii iesuitici quae vocatur nunc ecclesia Sancti Lupi, cuius aedificatio solum anno 1641 finem habuit.

Anno 1628 Gandavi delineavit ecclesiam abbatiae Sancti Petri.

Constructio talium aedificiorum multum tempus durabat ita ut frater ille architectus eorum perfectionem non valuisset videre.

Obiit Brugis die 6° mensis iunii anno 1637°.

Petrus Huyssens verisimiliter maximus architectus iesuita in Belgica fuit meliorque generis baroci artifex.

Index bibliographicus
---------------------

* J.H. Plantenga, *L'architecture religieuse du Brabant au XVI siècle*, Hagae Comitum, 1926.
* M. Thibaut de Maizières, *L'architecture religieuse à l'époque de Rubens*, Bruxellis, 1943.
* (anonymus), *Les Jésuites à Namur (1610-1773)*, Namurci, 1991.
Insula Iuventutis.
**Insula Iuventutis** est insula Cubana quae secundum meridianum litus Cubanum iacet. Insula 2419 chiliometrorum quadratorum et 86 637 incolarum censu anni 2004 habuit. Magnitudine est secunda inter insulas Cubanas et sexta inter Antillas Magnas. Insula in municipio praecipue sub directo Rectionis Mediae Cubae imperio consistit.

Insula multa nomina habuit. Christophorus Columbus illam die 13 Iunii 1494 Evangelistam (Hispanice *La Evangelista*) appellabat. Postea etiam nomen fuit Insula Psittacorum (*Isla de Cotorras*) et Insula Thesaurorum (*Isla de Tesoros*). Post libertatem Cubanam anni 1898 usque ad annum 1978, nomen fuit Insula Pinorum.

Nexus externi
-------------

|  |  |
| --- | --- |
|  | **Situs geographici et historici:** *Locus*: 21°45′0″N 82°51′0″W • 5219730 *OpenStreetMap* • *GeoNames* • Большая российская энциклопедия • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **Insulam Iuventutis** spectant. |

Provinciae Cubae

|  |  |
| --- | --- |
|  |  |
| Artemisensis • Caeci Abulensis • Camagueyensis • Centumfocensis • Granma • Guantanamensis • Havana urbs • Holguinensis • Matanzensis • Mayabequensis • Pinetensis ad Flumen • Sancti Iacobi • Sancti Spiritus • Tunaensis • Villaclarensis •• *Insula Iuventutis* |
|  |
Wikidata Abdullah Badawi
Res apud Vicidata repertae:Abdullah Badawi: imagoAbdullah Badawi: imago
*Nativitas*: 26 Novembris 1939; Bayan Lepas  
*Patria*: Malaesia  

**Officium**

*Officium*: Prime Minister of Malaysia, Deputy Prime Minister of Malaysia, Minister of Defence, Minister of Foreign Affairs, Secretary General of the Non-Aligned Movement, Member of the Dewan Rakyat, Minister of Finance, Minister of Defence  
*Munus*: legatus, politicus  

**Consociatio**

*Factio*: United Malays National Organisation  
*Religio*: Islamus
**Familia**

*Genitores*: Ahmad Badawi Abdullah;   
*Coniunx*: Endon Mahmood  
*Proles*: Nori Abdullah Badawi  

**Memoria**

*Laurae*: King Faisal International Prize in Service to Islam, honorary doctor of the Moscow State Institute of International Relations, Grand Commander of the Order of the Defender of the Realm  

**Abdullah Ahmedi filius Badawi**, vulgo plene *Abdullah bin Haji Ahmad Badawi* (die 26 Novembris 1939 natus apud Bayan Lepas regni Penang) est politicus Malaesiae.

Patre clerico satis notabili Islamico, proavis paternis ex Arabia Hadramensi, maternis ex insula Hainan migratis, Abdullah Badawi in regno nativo educatus apud universitatem Malaicam eruditus est. Minister a rebus externis ab anno 1991, deinde primus minister vicarius a die 29 Ianuarii 1999 meruit, primo ministro Mahathir Mohamad. Cui ipse succedens primus minister fuit a die 31 Octobris 2003 usque ad 3 Aprilis 2009.

Bibliographia
-------------

* "Malaysian prime minister sworn in for second term" in *International Herald Tribune* (10 Martii 2008)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Abdullah Badawi** spectant. |

Primi ministri Malaesiae

|  |  |
| --- | --- |
|  |  |
| Tunku Abdul Rahman 1957 • Abdul Razak Hussein 1970 • Hussein Onn 1976 • Mahathir Mohamad 1981 • Abdullah Badawi 2003 • Najib Tun Razak 2009 • Mahathir Mohamad 2018 • Muhyiddin Yassin 2020 • Ismail Sabri Yaakob 2021 • Anwar Ibrahim 2022
*Opus geopoliticum • Gubernatores civitatum Asiaticarum hodiernarum**Capsae cognatae:* Principes Malaesiae •Ministri rerum externarum Malaesiani |
|  |


Ministri rerum externarum Malaesiani

|  |  |
| --- | --- |
|  |  |
| Abdul Rahman Putra Alhaj 1957 • Ismail bin Dato' Abdul Rahman 1959 • Abdul Rahman Putra Alhaj 1960 • Abdul Razak bin Hussein 1970 • Ahmedus Rithauddeen 1975 • Mahometus Ghazali bin Shafie 1981 • Ahmedus Rithauddeen 1984 • Rais Yatim 1986 • Abu Hassan Omar 1987 • Abdullah Badawi 1991 • Syed Hamid Albar 1999 • Rais Yatim 2008 • Anifah Aman 2009 • Saifuddin Abdullah 2018 • Hishammuddin Hussein 2020
*Opus geopoliticum • Ministri a rebus externis civitatum Asiaticarum hodiernarum**Capsae cognatae:* Primi ministri Malaesiae |
|  |
Wikidata Abdusalam Omer
Res apud Vicidata repertae:Abdusalam Omer: imagoAbdusalam Omer: imago
*Nativitas*: 1955; Awdal Region  
*Patria*: Somalia  

**Officium**

*Officium*: Minister of Foreign Affairs (Somalia)  
*Munus*: oeconomus, politicus  

**Consociatio**

*Factio*: Politicus nullius factionis  

**Abdusalam Omer** sive orthographia Somaliensi **Cabdisalaan Omeer** (natus anno fere 1955) est politicus Civitatum Foederatarum et Somaliae.

E gente Gadabuursi et regione Awdal oriundus, in Somalia usque ad annum aetatis sedecimum, deinde in Civitatibus Foederatis educatus est. Alumnus est Collegii Bostoniensis, Universitatis Civicae Oclahomensis, Universitatis Tennesiensis. Vasingtoniae in urbe iuxta regimen urbanum ab anno 1992, iuxta Argentariam Mundanam ab 2001, sed ab anno 2002 pro Nationes Unitas in Somalia regionesque secessas Puntlandia et Somalilandia operam dedit. Die 17 Ianuarii 2013 gubernator argentariae centralis Somaliensis factus est, deinde minister a rebus externis a die 27 Ianuarii 2015 usque ad 29 Martii 2017.

Bibliographia
-------------

* "Somali central bank governor denies U.N. charges over funds" (2 Iulii 2013) apud *Reuters*

Nexus externi
-------------

* Situs ministerii rerum externarum

Ministri rerum externarum Somalienses 2002–

|  |  |
| --- | --- |
|  |  |
| Yusuf Hassan Ibrahim 2002 • Abdullahi Sheikh Ismail 2004 • Ismael Mahmudus Hurre 2006 • Hussein Elabe Fahiye 2007 • Mahometus Ali Hamoud 2007 • Ali Ahmedus Jama Jangali 2008 • Mahometus Abdullahi Omar 2009  • Ali Ahmedus Jama Jangali 2009 • Iosephus Hassan Ibrahim 2010 • Mahometus Abdullahi Omar 2010 • Mahometus Mahmudus Ibrahim 2011 • Abdullahi Haji Hassan Mahometus Nur 2012 • Fowsiyo Yusuf Haji Adan 2012 • Abdirahman Duale Bayle 2014 • Abdusalam Omer 2015 • Iosephus Garaad Cumar 2017 • Ahmedus Isse Awad 2018
*Opus geopoliticum • Ministri a rebus externis civitatum Africanarum hodiernarum**Capsae cognatae:* Primi ministri Somaliae |
|  |
**Congregatio Canonicorum Regularium Lateranensium Austriaca** est ordo religiosus Ecclesiae Catholicae Romanae. Congregatio ad Confoederationem Canonicorum Regularium Sancti Augustini pertinet.

Historia
--------

Papa Eugenius IV (1431–1447) anno 1446 canonici regulares Sancti Augustini in Basilica Sancti Ioannis in Laterano Romae collocavit, ex quo „Congregatio Canonicorum Regularium Ss. Salvatoris Lateranensis" profecta est. In Imperio Austro-Hungarico ab anno 1867 erant sex monasteria, quae a canonicis Lateranensibus directa sunt. Anno 1907 haec monasteria se in „*Congregationem Canonicorum Regularium Lateranensium Austriacam*" coniunxerunt. Salva uniuscuiusque monasterii libertate congregationi "abbas generalis" praeest – his diebus Bernardus Backovsky, praepositus Canoniae Claustroneoburgensis.

Canoniae
--------

Ex sex monasteriis canonicorum quinque sunt in Austria, unum in Italia sita:

* Monasterium Nova Cella prope Brixinonem in Tiroli Meridionali (29 canonici)
* Canonia Claustroneoburgensis prope Vindobonam (44 canonici)
* Monasterium Sancti Floriani prope Lentiam (38 canonici)
* Monasterium Herzogenburgense sive ecclesia collegiata ad S. Georgium Hegemonopoli in Austria Inferiore prope Cremisam urbem situm (14 canonici)
* Canonia Voroviensis in Styria (17 canonici)
* Canonia Reichersbergensis in Austria Superiore ad Aenum situm (22 canonici)

Nexus interni
-------------

* Canonici Regulares Sancti Augustini

Nexus externus
--------------

* Augustiner-Chorherren (Stift Neustift)
* Kongregation der österreichischen Augustiner-Chorherren (englisch)

Notae
-----

Ordines Ecclesiae Catholicae

Albi · Augustiniani · Barnabitae · Benedictini · Camilliani · Canonici Augustiniani · Capuccini · Carmelitae · Carmelitae Discalceati · Carthusiani · Cistercienses · Claretiani · Comboniani · Dominicani · Eudistae · Filii Amoris Misericordis · Franciscani · Iesuitae · Lasalliani · Legionari Christi · Mercedarii · Minimi · Oratoriani · Passionistae · Praemonstratenses · Rosminiani · Sacra Familia · Societas Parisiensis missionum ad exteras gentes · Salesiani · Scalabriniani · Scheutistae · Servi Mariae · Servi Iesu et Mariae · Spiritani · Trappistae · Trinitarii · Ursulinae · Vincentiani

*Vide etiam: Categoria:Ordines Ecclesiae Catholicae*
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

**Abegg Museum** est fundatio ad studium historiae textilium condita iuxta oppidum Riggisberg in pago Bernae Helvetiae.

Museum Abegg

Historia
--------

Conductor societatis ad textilia fabricanda Wernerus Abegg condidit anno 1961 fundationem quae museum, institutum scientiarum bibliothecamque gerit. Ad aedificium 1967 ab architecto Gyula Széchényi constructum paulo post domus exhibitionum annexa fuit. Mechthilda Flury-Lemberg museum annis 1963 ad 1994 conducit.

Scientia
--------

Fundatione Abegg magna collectio textilium ab antiquo aetate usque ad saeculum 18 geritur, textilia vetustate corrupta restaurantur, munus opera textilibus facta conservandi docitur.

Collectio
---------

Museum textilia antiqua coptica, asiatica (Vestimenta serica dynastiae Liao Sinarum), islamica et europaeica nencnon opera fictilia servat.

Bibliographia
-------------

* Karel Otavsky: *Abegg-Stiftung Riggisberg. Geschichte und Führer der Sammlung* (Riggisberg 1989).
* Catharina Depierraz: *Kostbarkeiten der Abegg-Stiftung* (Riggisberg 2003).
* Herimannus Fillitz: *Die Anfänge der Sammlung Werner Abegg / Les débuts de la Collection Werner Abegg* (Riggisberg 2003).

Nexus externus
--------------

* Situs publicus fundationis Abegg

Notae
-----

1. ↑  Michaelis Stettler: *Die Abegg-Stiftung Bern in Riggisberg*. In: Du. Die Zeitschrift der Kultur, tomus 28 (1968).
2. ↑  Catalogi collectionis Abegg.
Wikidata Marcus Minniti
Res apud Vicidata repertae:Marcus Minniti: imagoMarcus Minniti: imagoMarcus Minniti: subscriptioMarcus Minniti: subscriptio
*Nativitas*: 6 Iunii 1956; Rhegium  
*Patria*: Italia  
*Nomen nativum*: Domenico Luca Marco Minniti
**Officium**

*Officium*: Socius Camerae Deputatorum Rei Publicae Italianae, member of the Italian Senate, Italian Minister of the Interior, Subsecretarius Presidentiae Concilii Ministrorum, Socius Camerae Deputatorum Rei Publicae Italianae, Socius Camerae Deputatorum Rei Publicae Italianae, Socius Camerae Deputatorum Rei Publicae Italianae, Subsecretarius Presidentiae Concilii Ministrorum, Substitute member of the Parliamentary Assembly of the Council of Europe  
*Munus*: politicus  

**Consociatio**

*Factio*: Factio Democratica  
*Religio*: atheismus
**Marcus Minniti**, praenomine nativo *Domenico* sed communiter *Marco Minniti* appellatus (Regio in Bruttio natus die 6 Iunii 1956) est politicus Italiae. Sodalis factionis communisticae fuit ab anno 1980 usque in 1991, sed ab anno 2007 membrum est factionis democraticae. Minister vicarius a rebus internis fuit a die 17 Maii 2006 ad 5 Maii 2008, primo ministro Romano Prodi. A die 12 Decembris 2016 minister a rebus internis meret, primo ministro Paulo Gentiloni.

Bibliographia
-------------

* "Governo: la squadra di Gentiloni, novita' e conferme" in *La Repubblica* (12 Decembris 2016)

Nexus externi
-------------

Marcus Minniti (ad sinistram) et Nicolaus Adamo anno 2008 picti

|  |  |
| --- | --- |
|  | **Vicimedia Communia** plura habent quae ad **Marcum Minniti** spectant. |

* "Marco Minniti" apud *Openpolis*

Ministri rerum internarum Italici (1978–)

|  |  |
| --- | --- |
|  |  |
| Virginius Rognoni • Anscharius Aloisius Scalfaro • Amyntor Fanfani • Antonius Gava • Vincentius Scotti • Nicolaus Mancino • Robertus Maroni • Antonius Brancaccio • Ioannes Rinaldus Coronas • Georgius Napolitano • Rosa Russo Iervolino • Aentius Bianco • Claudius Scajola • Iosephus Pisanu • Iulianus Amato • Robertus Maroni • Anna Maria Cancellieri • Angelinus Alfano • Marcus Minniti • Matthaeus Salvini • Luciana Lamorgese • Matthaeus Piantedosi
*Opus geopoliticum • Porta Unionis Europaeae**Capsae cognatae:* Primi ministri Italiae |
|  |
**Montana Bohemica** (Bohemice Česká vysočina „Bohemica loca superiora") sunt geologice veteres regiones montuosae in Cechia et in finibus adiacentibus Austriae, Germaniae et Poloniae, reliquiae valde erosae montium Palaeozoici et pars catenae montium modicae altitudinis, quae ab Arduenna in occidente usque ad Montana Bohemica in oriente pertinet.

Confinia
--------

Sudeti montes Montanorum Bohemicorum confinium septentrionale sunt, Bohemica silva (sensu latiore) in austro-occidentem versus finem describit, in meridiem versus sunt montana regionum Austriacarum Mühlviertel et Waldviertel. Plagae minores a Danubio in meridiem versus sitae sunt, olim flumine a Montana Bohemica separatae.

Fodinae et lapicidinae
----------------------

In Montanis Bohemicis vix sunt venae metallorum. Contra granites et alii lapides multis in lapicidinis eruuntur, bolus alba ut puta in Schwertberg effoditur, in Hauzenberg urbe graphitum, a Praga (Cechia) in meridiem versus maximae auri venae iacent; instituuntur rationes auri eruendi.

Notae
-----

1. ↑  Mnemosyne Leorina (1711)
2. ↑  Kilian Kirchgessner: Tschechien. Kampf dem Goldrausch. In: Zeit Online. die 4 Martii 2014, visum die 27 Octobris 2020.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Montana Bohemica** spectant. |
Iter aquaeductus. Promunturium inter Swistbach rivum et Rhenum flumen est.
**Aquaeductus Arduennus** aquae ductus est qui ex Arduenna silva ad orientem spectante, quae silvae pars hodie Germanice *Eifel* mons appellata est, ad Coloniam Agrippinam deducebatur. Unus ex longissimis aquaeductibus Romanis est et maximum aedificium Romanum transalpinum putatur. Aquaeductus dicitur exemplum esse ingenii rerum technicarum Romani. Non prius quam hodierno aevo tam magno rerum technicarum ingenio homines iterum aqua provisi sunt.

Aquaeductus memoria
-------------------

Primum vetustiore aquaeductu aqua potulenta a rivulis fontibusque promunturiis deducebatur. Quod promunturium a Colonia Agrippina inter occasum solis et meridiem vergit. Cum demum fontes promunturiae aestivo tempore plus minusque arescentes et quantitate et qualitate aquarum noniam urbe incolarum numero celeriter crescenti sufficerunt, novus aquaeductus de fontibus silvae Arduennae ad Coloniam Claudiam Aram Agrippinensium ducens aedificatus est.

cuniculum apud Hortum Vinarium Germanice Kreuzweingarten.
Aquaeductus arduennus longitudine circa 100 kilometrorum anno circiter 80 p. Chr. n. cemento vel opere caementicio firmabatur. Aqua cuniculis nonnullisque operibus arcuatis deducebatur usque ad urbis thermas puteosque. Aquaeductus praeclaram peritiam rerum geometricarum Romanam demonstrat. Omnis aquaeductus usque ad annum 260 utebatur. Sed postquam Germani urbem diriperant destruxerantque noniam utebatur. Post urbis populationem urbe iterum celeriter crescente iterum aquaeductus vetustior et minor promunturius utebatur. 

In medio aevo homines usus aquaeductus pristini obliti sunt. In Gestis Treverorum Sancti Materni IV saeculi exempli gratia legi potest aquaeductu olim non aquam sed vinum deductum fuisse.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Aquaeductum Arduennum** spectant. |
Wikidata Montana
Res apud Vicidata repertae:Montana: insigneMontana: insigneMontana: vexillumMontana: vexillum
Civitatum Foederatarum civitas  
*Civitas*: Civitates Foederatae Americae  
*Locus*: 47°0′0″N 110°0′0″W  
Situs interretialis
**Fines**

*Procuratio superior*: Civitates Foederatae Americae  
*Territoria finitima*: Columbia Britannica, Alberta, Saskatchewan, Dacota Septentrionalis, Dacota Meridionalis, Vyomina, Idahum, Territoria Septentrio-Occidentalia
**Forma**

*Area*: 381 154 chiliometrum quadratum  
*Caput*: Helenopolis  
*Subdivisiones*: Beaverhead County, Big Horn County, Blaine County, Broadwater County, Carbon County, Carter County, Cascade County, Chouteau County, Custer County, Daniels County, Dawson County, Deer Lodge County, Fallon County, Fergus County, Flathead County, Gallatin County, Garfield County, Glacier County, Golden Valley County, Granite County, Hill County, Jefferson County, Judith Basin County, Lake County, Lewis and Clark County, Liberty County, Lincoln County, McCone County, Madison County, Meagher County, Mineral County, Missoula County, Musselshell County, Park County, Petroleum County, Phillips County, Pondera County, Powder River County, Powell County, Prairie County, Ravalli County, Richland County, Roosevelt County, Rosebud County, Sanders County, Sheridan County, Silver Bow County, Stillwater County, Sweet Grass County, Teton County, Toole County, Treasure County, Valley County, Wheatland County, Wibaux County, Yellowstone County
**Gestio**

*Praefectus*: Greg Gianforte  
*Consilium*: Montana Legislature  

**Vita**

*Incolae*: 1 084 225  
*Sermo publicus*: Anglice  
*Zona horaria*: UTC-7, America/Denver  

**Commemoratio**

*Paean*: Montana  

**Tabula aut despectus**

Montana: situsMontana: situs

  

**Montana** est civitas Civitatum Foederatarum Americae. Ad orientem Dacota Septentrionalis, ad meridiem et orientem Dacota Meridionalis, ad occidentem Idahum, usque ad meridiem Vyomina civitates finitimae sunt. Canada ad septentrionalem Montanorum stat. Magna in parte Montana est planities, quamquam nomen suum montes denotat.

Nexus interni
-------------

* Proelium apud Little Bighorn
* Billings
* Helenopolis (Montana)
* Lingua Selica

|  |
| --- |
| *Porta: CivitatesFoederatae Americae* |

Civitates Civitatum Foederatarum

|  |  |
| --- | --- |
|  |  |
| Alabama · Alasca · Arizona · Arcansia · California · Carolina Meridiana · Carolina Septentrionalis · Cenomannica · Coloratum · Connecticuta · Dacota Meridiana · Dacota Septentrionalis · Delavaria · Florida · Georgia · Havaii · Idahum · Illinoesia · Indiana · Iova · Kansia · Kentukia · Ludoviciana · Massachusetta · Michigania · Minnesota · Mississippia · Missuria · Mons Viridis · Montana · Nebrasca · Nivata · Nova Caesarea · Nova Hantonia · Novum Eboracum · Novum Mexicum · Oclahoma · Ohium · Oregonia · Pennsilvania · Rhodensis Insula · Tennesia · Terra Mariae · Texia · Uta · Vasintonia · Virginia · Virginia Occidentalis · Visconsinia · Vyomina · · Territorium Columbianum (urbs Vasingtonia)
*Opus geopoliticum • Porta Civitatum Foederatarum**Capsae cognatae:* Territoria Civitatum Foederatarum |
|  |
**Cutilia** sive **Cotilia** erat urbs in Sabinorum regione sita, in hodierno communi Castrum Sancti Angeli in provincia Reatina.

Haec urbs famosa fuit tribus de causis.

Quarum prima fuerunt fontes calidi, quorum aquam salubrem homines freqentes adierunt, ut ea urbs tandem **Aquae Cutiliae** sive brevius **Cutiliae** nuncupata esset.

Deinde lacus adiacens ad eam urbem, dictus *Cutiliae lacus*, umbilicus in media Italia situs putabatur, ut Plinius in sua *naturali historia*  tradit. Is lacus qui hodie "lago di Paterno" nuncupatus esse videtur.

Postremo res visu digna fuit insula quaedam, quam in eo lacu fluctuari et commoveri existimabant.

Seneca se ipsum *ad Cutiliam natantem insulam* vidisse affirmat, *quae et arbores habet et herbas nutrit; tamen aqua sustinetur et in hanc atque illam partem non vento tantum sed aura impellitur, nec umquam illi per diem ac noctem uno loco statio est; adeo movetur levi flatu.* Eius rei duas causas Seneca addidit.

Notae
-----

1. ↑  3,109
2. ↑  S. Nardelli - *Sabina Archeologica* - Amarganta *-* A.D. 2018 (p. 60)
3. ↑  Plinius, eodem loco
4. ↑  Varro — ipse Reatinus —, *de lingua Latina* 5,71
5. ↑  Naturales quaestiones 3,25,8

Nexus interni
-------------

* Aqua
* Aquae
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

Wikidata Ioannes Iosephus de Eguiara et Eguren
Res apud Vicidata repertae:Ioannes Iosephus de Eguiara et Eguren: imagoIoannes Iosephus de Eguiara et Eguren: imago
*Nativitas*: 2 Februarii 1696; Mexicopolis  
*Obitus*: 29 Ianuarii 1763; Mexicopolis  
*Patria*: Mexicum  

**Officium**

*Officium*: bishop-elect  
*Munus*: scriptor  

**Consociatio**

*Religio*: Ecclesia Catholica Romana
**Ioannes Iosephus de Eguiara et Eguren**, Hispanice *Juan José de Eguiara y Eguren*, natus est Mexicopoli in Nova Hispania anno 1696 et diem supremum obiit die 29 mensis Ianuarii anno 1763. Fuit professor in Regia et Pontificia Universitate Mexicana, qui quidem *Bibliothecam Mexicanam* conscripsit et in lucem edidit, quo opere quam plurimos libros sive a Mexicanis scriptos sive in Mexico exaratos recensere aggressus est.

Vita et opera
-------------

Adulescens studia humaniora apud Iesuiticum Collegium Mexicopolitanum Sancto Ildephonso dicatum persecutus est diligentissime, quibus studiis peractis professor primum, deinde rector Mexicanae, quam supra memoravimus, Academiae creatus est ob ingentem omnigenamque eruditionem qua pollebat. Erat enim Eguiara cum theologiae tum iuris utriusque peritissimus, et omnem philosophiam omnemque historiam litterariam apprime callebat; praeterea, methematica disciplina non mediocriter imbutus erat et artis rhetoricae fastigium adeptus erat.

Bibliographia
-------------

* C. Crivelli, Juan José Eguiara y Eguren in *The Catholic Encyclopedia: an international work of reference* (Novi Eboraci: Appleton, 1907–1914) **(Anglice)**

Nexus externi
-------------

|  |  |
| --- | --- |
|  | **Lexica biographica:**  • Catholic Hierarchy |

* *Bibliothecae Mexicanae* tomus Ι
Aquae Armenetiae e turri Grinlow, ad austrum oppidi
**Aquae Arnemetiae** sive **Bucostenum** (Anglice: *Buxton*) est parva urbs Britannica in Derbiensi Comitatu prope conurbationem Mancunii sita. Incolarum numerus anno 2001 erat 24 112. Urbs in saepto publico Peak District sicut oppidum Badecanwella iacet; flumen Vaga ad orientem partem urbis surgit.

Historia
--------

Romani qui Aquas Arnemetiae vel condiderunt vel tenebant ad appellationem deae Celticae Arnemetiae cognominaverunt. Eo tempore, famam urbis fons salutaris faciebat; etiam hodie piscinae geothermales temperaturam constantem 28 °C habent.

Saeculo duodevicensimo, urbiculam Duces Devoniae amplificaverunt aquarumque deverticulum fecerunt sicut iam apud Aquas Sulis fiebat; compendiis aeneis utebantur e metallis suis. Saeculo undevicensimo, Victoria Regina salutis causa Aquas Arnemetiae aliquando petebat.

Notae
-----

1. ↑  Charles T. Martin, *The Record Interpreter* (1911).
2. ↑  VisionBuxton.

Bibliographia
-------------

* "Aquae Arnemetiae" in A. L. F. Rivet, Colin Smith, *The Place-Names of Roman Britain* (Londinii: Batsford, 1979) pp. 254-255
* "Buxton" in Samuel Lewis, ed. *A Topographical Dictionary of England* (7a ed. 1848. ~)
* "Buxton" in *Tabula Imperii Romani: Britannia septentrionalis* (Londinii: Oxford University Press, 1987. ISBN 0197260594) p. 14

Nexus externi
-------------

* "Aquae \*Arnemetiae" apud *Pleiades* (situs a Rogero Bagnall et Ricardo Talbert editus) **(Anglice)**
* Situs peregrinatorum **(Anglice)**
* *Buxton Advertiser* (Diarium urbis) **(Anglice)**
* Panorama 360° a turri ecclesiae Sancti Trinitatis observatum **(Anglice)**